projecte-aina/catalan_government_crawling huggingface dataset:
El National Health Service (NHS) ha publicat el vídeo "The Pre-Administration Blood Component Transfusion Bedside Check" on destaca els passos clau per completar la verificació del control preliminar per l'administració dels components sanguinis.
Aquest control crític és l'última oportunitat per prevenir la transfusió d'un component sanguini incorrecte a un pacient.
Mercè López, membre de la Comissió d'Hemovigilància de Catalunya i Cap Clínic del Servei de Transfusió de l'Hospital del Mar i Esperança, presenta alguns punts clau de la seguretat de la transfusió sanguínia hospitalària a Catalunya.
A partir de les dues enquestes realitzades a metges hematòlegs responsables del Servei de Transfusió dels hospitals de Catalunya durant els anys 2010 i 2013, la Dra.
López explica que s'han observat millores en el 60% dels temes tractats (identificació dels pacients, complementació del consentiment informat, implementació de la prescripció electrònica, etc.) i que cal seguir treballant per garantir la capacitació del personal en aquest àmbit.
La transfusió de sang i components sanguinis és un procés que comença molt abans de la transfusió.
Comporta, entre d'altres, l'extracció, el processament, la verificació, l'emmagatzematge, la distribució i la transfusió de sang i components sanguinis.
Si bé és cert que la incidència d'esdeveniments greus no és alta en la transfusió de sang i components sanguinis, la producció d'errors d'identificació dels pacients té conseqüències molt greus, que s'identifiquen com un indicador sentinella que anualment cursa amb algun èxitus.
L'aparició d'aquests esdeveniments es veu afavorida per diferents factors, com són un nombre elevat de pacients atesos amb recursos limitats, una diversa complexitat clínica de les seves patologies, així com les particularitats laborals, professionals i organitzatives dels centres sanitaris, on hi ha personal d'infermeria específic o no, com també un índex alt de rotació de personal sense una formació adequada i actualitzada en aquesta àrea, la qual cosa contribueix al fet que hi hagi un risc elevat davant d'un error.
El sistema d'hemovigilància es va crear a Catalunya l'any 2002, i des d'aleshores s'ha estat treballant per analitzar les reaccions transfusionals, els incidents i els esdeveniments adversos produïts per intentar disminuir-los sempre que sigui possible.
L'informe d'hemovigilància, amb periodicitat anual, conté les recomanacions elaborades en funció dels resultats obtinguts.
En el marc de l'Aliança, s'han promogut projectes multicèntrics en seguretat dels pacients i s'han portat a terme, fins ara, diverses iniciatives que han permès assolir uns resultats força significatius en els aspectes que han estat objecte de millora.
Actualment, hi ha diversos projectes endegats en seguretat dels pacients en els quals participen aproximadament 100 centres de diferents àmbits i més de 700 professionals directament implicats en aquests projectes, entre els quals destacaríem:
A més d'aquests projectes, hi ha un abordatge integral de la seguretat en els centres hospitalaris i en els equips d'atenció primària que consisteix en el disseny, avaluació i millora de pautes de bona gestió de seguretat en diverses àrees clíniques, com són urgències, les àrees quirúrgiques, les UCI i les unitats d'hospitalització, entre altres.
En aquest lloc web, i per tal de fer-ne difusió, s'aniran incloent projectes (en curs o ja finalitzats) agrupats en línies temàtiques.
Per cada projecte, es presenten les característiques principals de forma resumida (objectius, metodologia i resultats), publicacions i recursos relacionats, segons es disposin.
Cal dir, però, que en l'apartat de Bones pràctiques d'aquesta mateixa web hi ha també disponibles recursos que poden tenir relació directa amb aquests projectes desenvolupats en seguretat dels pacients.
Títol: Prevenció de caigudes en la gent granAutor del vídeo: Althaia, Xarxa Assistencial de Manresa
Durant l'estada a l'hospital com a pacients, cal tenir cura dels riscos evitables més comuns.
Cal que conegueu amb exactitud què esteu prenent, les dosis i la durada del tractament.
Aprofiteu la visita per tractar obertament qualsevol tema relacionat amb el vostre problema de salut.
És bo saber quins beneficis i riscos comporten, per què es fan, quan trigaran els resultats, etc.
Pregunteu sobre l'operació que us faran.
Recordeu avisar el personal sanitari sobre si heu tingut alguna al·lèrgia o mala reacció a l'anestèsia o a qualsevol medicament.
Es poden contraure als centres assistencials i hospitals.
Les més comunes afecten el tracte urinari, les vies respiratòries i les ferides quirúrgiques.
Es pot produir un error en la localització de la intervenció quirúrgica en la persona, òrgan o lloc equivocat.
Equivocar-se de fàrmac, interpretar malament la recepta, les dosis o la durada del tractament són confusions habituals però evitables.
Identificar malament un pacient (confondre'l amb un altre) pot provocar complicacions associades com ara errors en l'administració de medicaments o proves diagnòstiques a pacients a qui no pertoquen.
Per evitar riscos i efectes desfavorables és important la identificació correcta dels malalts i del seu grup sanguini, entre altres mesures de seguretat.
Una bona comunicació entre els pacients i els professionals de la salut pot ajudar a evitar l? error en el diagnòstic de la malaltia.
És molt important explicar amb detall tota la informació clínica del vostre cas: què us passa, des de quan, on sentiu les molèsties o dolor, quina medicació preneu o si patiu alguna al·lèrgia.
Podeu fer una llista de tots els medicaments que preneu per avisar el vostre metge o metgessa i el vostre farmacèutic sobre tot el que preneu o sobre qualsevol al·lèrgia als medicaments que pugueu tenir.
No tingueu vergonya de comentar qualsevol aspecte relacionat amb la vostra consulta.
Lliureu les proves que tingueu (anàlisis, radiografies, tomografies computades o TC, etc.) o els informes de les proves.
El metge o metgessa necessita conèixer tots els vostres hàbits: si fumeu, preneu drogues, teniu un ofici de risc per a la vostra salut, etc. Recordeu: la informació és seguretat.
No dubteu de preguntar tot el que no sapigueu o no conegueu de la vostra malaltia: els símptomes, l'aplicació i durada dels tractaments, l'evolució de la malaltia, les possibles complicacions, etc. Parleu amb el vostre metge o metgessa fins a assegurar-vos d'entendre perfectament totes les seves respostes.
Escolteu amb atenció tota la informació que us ofereixen el metge o metgessa i el personal sanitari.
La vostra participació activa és molt valuosa en la presa de decisions dels professionals de la salut que us atenen.
Penseu, per exemple, en el tipus de medicació que pugueu necessitar.
Cal que informeu abans de les al·lèrgies que patiu o d'aquells fàrmacs que ja preneu per evitar possibles esdeveniments adversos.
També convé estar ben informats sobre els símptomes que solen aparèixer en el cas de reacció a algun medicament o prova i, si passa, fer-ho saber als professionals de la salut que fan el seguiment de la vostra malaltia.
És important comprovar que preneu el tractament prescrit de la manera correcta.
Si no enteneu una prescripció, quan o com heu de prendre un medicament, o teniu qualsevol altre dubte, pregunteu fins a tenir-ho ben clar.
Si us han fet proves mèdiques, consulteu quan i de quina manera rebreu els resultats.
Un familiar o persona de confiança us pot ajudar a tenir una assistència més segura i entenedora.
Aquesta companyia és recomanable a l'hora de fer preguntes, entendre millor les explicacions o facilitar informació als professionals de la salut que us atenen.
Si després de la visita al metge o metgessa, us queden dubtes referents al diagnòstic o tractament, demaneu més explicacions.
Molts esdeveniments adversos s'associen amb errors d'identificació: l'administració de medicació a un pacient equivocat, errors en la intervenció quirúrgica, errors en transfusions de sang i hemoderivats, proves diagnòstiques no sol·licitades o decisions equivocades basades en resultats d'imatges amb errors d'identificació o en informes anatomopatològics i analítiques amb identificació errònia de les mostres després de l'extracció.
Mercè López, membre de la Comissió d'Hemovigilància de Catalunya i Cap Clínic del Servei de Transfusió de l'Hospital del Mar i Esperança, presenta alguns punts clau de la seguretat de la transfusió sanguínia hospitalària a Catalunya.
A partir de les dues enquestes realitzades a metges hematòlegs responsables del Servei de Transfusió dels hospitals de Catalunya durant els anys 2010 i 2013, la Dra.
López explica que s'han observat millores en el 60% dels temes tractats (identificació dels pacients, complementació del consentiment informat, implementació de la prescripció electrònica, etc.) i que cal seguir treballant per garantir la capacitació del personal en aquest àmbit.
Destaca que habitualment les transfusions sanguínies són administrades per personal d'infermeria no específic del Servei de Transfusions (78%) i que el 40% dels hospitals utilitza un llistat de verificació per fer més segura l'administració de components sanguinis.
Assenyala també una millora en la implantació del consentiment informat del pacient (el 67% dels hospitals l'obtenen entre el 51-90% dels casos) i refereix que la majoria dels hospitals utilitzen guies de la Societat Espanyola de Transfusió Sanguínia.
López comenta que la complicació més habitual als hospitals de Catalunya és la reacció al·lèrgica i febril.
També destaca les reaccions per sobrecàrrega circulatòria, que poden ser més perilloses del que semblen i que es poden evitar fomentant un millor disseny i coneixement del circuit.
Amb els resultats de l'enquesta s'observa que el 90% dels centres tenen en compte aquest punt i que han adoptat noves mesures.
En general, el metge responsable del Servei de Transfusió revisa les indicacions de transfusió com a part de la seva pràctica diària.
Ens remarca també que el nivell de traçabilitat dels components sanguinis és superior al 90% en el 81% dels hospitals catalans.
En relació a les transfusions pediàtriques, explica que es realitzen en menys de la meitat dels centres i que cal aprofundir-hi molt més.
Per últim, parla sobre les mesures prioritàries que s'haurien d'implantar a tots els centres que realitzen transfusions sanguínies i, a títol personal, insisteix en la importància de la capacitació teòrica i pràctica del personal.
En el següent enllaç, trobareu l' entrevista completa a la Dra.
El passat 26 de març es va presentar oficialment el curs: "Indicacions per a la transfusió segura de la sang i dels components sanguinis", a l'Hospital de la Santa Creu i Sant Pau de Barcelona, a la sala d'actes del recinte històric.
Aquest curs, impulsat per la Direcció general d'Ordenació i Regulació Sanitàries del Departament de Salut i la Comissió d'Hemovigilància de Catalunya, ha estat elaborat pel Banc de Sang i Teixits i la Unió Consorci Formació.
Millorar la seguretat dels pacients és un objectiu prioritari, tant per als professionals sanitaris com per a les organitzacions que treballen en aquest àmbit i, per descomptat, per al Departament de Salut.
Aquest compromís queda ratificat en el Pla de Salut de Catalunya 2011-2015, que estableix com un dels seus projectes principals "Promoure polítiques de Seguretat i Qualitat Clínica".
I en aquesta línia, es vol emmarcar la presentació del curs " Indicacions per a la transfusió segura de la sang i dels components sanguinis " que pretén promoure bones pràctiques als professionals sanitaris per tal de reduir els esdeveniments adversos en les persones ateses en qualsevol àrea on es realitzi una transfusió sanguínia o de components sanguinis.
D'aquesta manera, es vol ajudar a les organitzacions i als professionals que participen en el procés de la transfusió, a adquirir un compromís amb la millora de la seguretat dels pacients.
Si bé és cert que la incidència d'esdeveniments adversos greus no és alta en la transfusió de sang i components sanguinis, la producció d'errors d'identificació dels pacients pot tenir conseqüències molt greus i s'identifiquen com un indicador sentinella (indicador de freqüència molt baixa que mesura un esdeveniment o procés greu, indesitjable i, sovint, evitable).
El curs, de modalitat en línia, s'ha dissenyat com a eina formativa que permet als nostres professionals adquirir els coneixements necessaris per poder dur a terme una transfusió sanguínia segura i, si pot ser, lliure d'errors.
El contingut s'organitza en dos blocs:
També recordem que la Comissió d'Hemovigilància de Catalunya ha elaborat una tarja de butxaca sobre " Recomanacions per a una transfusió correcta " què aglutina tres documents fonamentals per l'administració de la sang: la llista de verificació abans de la transfusió, la llista de verificació abans de l'extracció i l'ordre mèdica de transfusió.
Està disponible al canal temàtic de seguretat dels pacients del canal salut, a l'apartat d'hemovigilància i documents.
Aviat es distribuirà formalment a tots els centres sanitaris públics i privats de Catalunya.
Més informació a l'enllaç: http://seguretatdelspacients.gencat.cat/ca/professionals/hemovigilancia/
La Comissió d'Hemovigilància de Catalunya ha elaborat una tarja de butxaca sobre "Recomanacions per a una transfusió correcta" què aglutina tres documents fonamentals per l'administració de la sang i com a resultat de les accions a desenvolupar dins la campanya "sang segura" del Departament de Salut, que es va presentar el 30 de maig de 2013, a la IV Jornada de Seguretat dels Pacients de Catalunya.
Aquesta tarja de butxaca, aglutina la llista de verificació abans de la transfusió, la llista de verificació abans de l'extracció i l'ordre mèdica de transfusió.
Està disponible al canal temàtic de seguretat dels pacients del canal salut, a l'apartat d'hemovigilància i documents.
Pròximament es distribuirà formalment a tots els centres sanitaris públics i privats de Catalunya.
També ben aviat i dins la mateixa campanya, es presentarà el "Curs de capacitació per a l'administració de sang", un altre dels objectius de la Comissió d'Hemovigilància, per a tots els professionals vinculats amb l'administració de sang i productes sanguinis.
Igualment s'ha publicat ja l' Informe 2013 d'Hemovigilància a Catalunya, disponible al mateix canal de seguretat dels pacients.
El Departament de Salut, el Banc de Sang i Teixits (BST) i Unió Consorci i Formació (UCF) han elaborat un curs de modalitat online sobre "Indicacions per a la transfusió segura de la sang i dels components Sanguinis".
El curs ha estat pensat per esdevenir una eina formativa imprescindible per a tots els professionals que han de tenir sota la seva responsabilitat l'administració de la sang.
Amb aquesta idea, el curs està estructurat en una part teòrica, molt interactiva, i una part pràctica.
En el bloc teòric s'expliquen els conceptes que cal conèixer al voltant dels grups sanguinis, les proves de compatibilitat transfusional, les reaccions i efectes adversos de la transfusió i l'Hemovigilància, i en la part pràctica els alumnes han de portar a terme tres actes transfusionals sota la supervisió d'un altre professional expert.
En les darreres setmanes, un grup de 70 professionals de diferents hospitals catalans (infermers i infermeres) vinculats amb la transfusió de sang han realitzat el curs i han valorat molt positivament els seus continguts i objectius.
La creació d'aquest curs s'inscriu dintre de les mesures que impulsades per la Comissió d'Hemovigilància de Catalunya poden contribuir a continuar augmentant la seguretat de la transfusió a casa nostra i, en definitiva, la seguretat dels nostres malalts transfosos.
Un dels perills inherents a qualsevol cirurgia (o un altre procés de caràcter invasiu) a la qual se sotmet un pacient és la retenció d'un objecte estrany a l'interior del cos. Es tracta d'un error mèdic que pot causar greus conseqüències físiques i fins i tot psicològiques en el pacient, i que a més, té conseqüències econòmiques destacables: cada cas encareix la intervenció prop de 150.000 euros.
El llistat de verificació quirúrgica és una eina de seguretat dels pacients, dissenyada per evitar les complicacions quirúrgiques i, en general, les relacionades amb una operació.
És una estratègia relativament simple, que implica un cost pràcticament nul i que a més es va millorant i perfeccionant amb la col·laboració de tot el personal mèdic amb el pas del temps.
Els esdeveniments adversos són una causa important de despesa sanitària pública, segons un estudi portat a terme per la Societat Espanyola de Salut Pública i Administració Sanitària (SESPAS).
El document, que recull dades del 2008 al 2010, estima que els esdeveniments adversos suposen aproximadament un 6,7% de la despesa sanitària total dels hospitals.
El 12 de juny de 2014 se celebra la conferència sobre "Bones pràctiques per millorar la qualitat i la seguretat del pacient a Europa"
Observació directa en higiene de mans: "Observar és millorar"
El proper 19 de setembre, a la sala d'actes del Pavelló Docent de l'Hospital Universitari de la Vall d'Hebron de Barcelona, tindrà lloc la III Jornada sobre prevenció d'infeccions nosocomials i VI Jornada per a la Seguretat dels Pacients a Catalunya, organitzada per la Fundació Tecnologia y Salud i amb la col·laboració del Departament de Salut.
L'objectiu prioritari de la Jornada és millorar la seguretat dels pacients, tant per als professionals sanitaris com per a les organitzacions que treballen en aquest àmbit.
Aquesta experiència en seguretat dels pacients, desenvolupada per l'Hospital Duran i Reynals (ICO L'Hospitalet), l'Hospital Universitari Doctor Josep Trueta de Girona i l'Hospital Universitari Germans Trias i Pujol de Badalona va ser premiada en la 5a jornada del Pla de Salut de Catalunya, el passat 27 de novembre, entre 1.256 pòsters presentats.
L'ús inadequat dels antibiòtics comporta el desenvolupament de resistències bacterianes i, per tant, la pèrdua de l'eficàcia d'aquests medicaments.
El passat 18 de novembre, l'OMS i el Centre Europeu per la Prevenció i Control de Malalties (ECDC, de les sigles en anglès) van celebrar el Dia per l'ús prudent dels antibiòtics per tal de conscienciar a la població sobre la importància d'usar els antibiòtics adequadament i posar remei a aquest problema.
S'ha elaborat una nova guia de pràctica clínica, dirigida als professionals sanitaris d'atenció primària i d'atenció hospitalària, que respon a preguntes clíniques sobre l'asma infantil, tot tenint en compte els aspectes diferencials pediàtrics.
Les resistències als antibiòtics són una greu amenaça per a la salut a tot el món.
Estan directament relacionades amb la quantitat d'antibiòtics consumits.
Per aquest motiu, tots els agents implicats en la utilització dels antibiòtics (metges, personal d'infermeria, farmacèutics, pacients o cuidadors i la pròpia Administració) han d'assumir la seva responsabilitat en el seu bon ús per tal de mantenir l'eficàcia dels tractaments.
En l'exercici de la seva missió d'identificar aquelles pràctiques clíniques de poc valor per tal d'evitar-les, el projecte Essencial ha analitzat l'ús d'antibiòtics en el tractament de la bronquiolitis en lactants i ha conclòs que només està indicat en cas que hi hagi una infecció bacteriana.
Tot i que molts centres i sistemes sanitaris tenen la seguretat com a una prioritat absoluta, es troben amb la dificultat que no existeixen uns paràmetres consensuats per mesurar-la de forma efectiva.
El servei de Salut del Regne Unit (NHS) ha desenvolupat un mètode, en el qual es contemplen 29 indicadors, que pot servir per conèixer amb exactitud el nivell de seguretat en una organització sanitària.
Imatge, internet i genoma són els tres grans trets de la història de la medicina en els darrers anys.
En aquesta línia i creixent a una velocitat vertiginosa es troba el què s'anomena mHealth o "salut mòbil".
La mHealth s'està transformant en un dels pilars bàsics de la sanitat arreu del mon i és un dels factors que més ràpidament està evolucionant en la transformació que viu el sector de la Salut 2.0.
Milers de pacients s'han vist afectats negativament pel mal ús dels vials de dosi única o d'un sol ús i de dosi múltiple.
Des de l'any 2001, el Centers for Disease Control and Prevention (CDC), un organisme del govern nord-americà, ha identificat una cinquantena de brots infecciosos originats en el mal ús d'aquest tipus d'instrumental, tant en pacients hospitalitzats com els atesos en l'atenció primària que van afectar prop de 150.000 pacients als EUA.
La Joint Comission ha emès recentment una alerta sanitària amb unes recomanacions de bones pràctiques per evitar aquests esdeveniments adversos.
Transcripció de les presentacions
Els professionals sanitaris mostren un ampli consens en què cal donar un impuls definitiu a la higiene de mans als hospitals i centres sanitaris.
Va ser la principal conclusió que van fer palesa a la IX Jornada per a la Seguretat dels Pacients a Catalunya, que es va celebrar el passat 22 de maig a l'Hospital Universitari Vall d'Hebron de Barcelona.
El proper dissabte 28 de juliol de 2013, se celebra el Dia Mundial contra l'Hepatitis.
El dia 28 de juliol, va ser fixat per la OMS com el Dia Mundial contra l'Hepatitis.
Aquesta celebració té com a objecte fomentar la presa de consciència sobre les hepatitis virals i les malalties que causen, així com la difusió de coneixements sobre elles.
El proper 28 de novembre de 2013, a la sala d'actes de l'Hospital Sant Joan de Déu de Barcelona, d'Esplugues de Llobregat, tindrà lloc la VII Jornada per a la Seguretat dels Pacients a Catalunya.
Jornada monogràfica de Pediatra: "La indefensió requereix més seguretat...
La decisió és teva". organitzada per Departament de Salut.
L'objectiu prioritari de la Jornada és difondre el coneixement i la situació actual de la seguretat dels pacients en edat pediàtrica, per tal de reduir els riscos derivats de l'assistència sanitària en les àrees identificades de major risc i promoure una pràctica clínica més segura.
Està adreçada tant als professionals sanitaris com a les organitzacions que treballen en aquest àmbit.
Observació directa en higiene de mans: "Observar és millorar"
El proper 22 de maig de 2014, a la sala d'actes del Pavelló Docent de l' Hospital Universitari Vall d' Hebron, de Barcelona, tindrà lloc la IX Jornada per a la Seguretat dels Pacients a Catalunya, organitzada pel Departament de Salut.
L'objectiu prioritari de la Jornada és millorar el compliment de la higiene de mans per part del personal sanitari dels diferents centres assistencials de Catalunya durant el contacte amb els pacients com a mesura preventiva per reduir el nombre d'infeccions relacionades amb l'assistència sanitària.
Està adreçada a personal sanitari, referents d'higiene de mans, referents de seguretat dels pacients de centres assistencials d'àmbit públic i privat i professionals sanitaris amb interès en la seguretat dels pacients.
El 12 de juny de 2014 se celebra la conferència sobre "Bones pràctiques per millorar la qualitat i la seguretat del pacient a Europa"
El 12 de juny de 2014 se celebra la conferència sobre "Bones pràctiques per millorar la qualitat i la seguretat del pacient a Europa" que organitza el Ministeri de Sanitat, Serveis Socials i Igualtat en el marc dels mecanismes d'intercanvi de la Joint Action " European Union Network for Patient Safety and Quality of Care " ( PaSQ ).
Hi participaran ponents de diversos països europeus, que presentaran algunes de les bones pràctiques sobre qualitat assistencial i seguretat dels pacients compartides pels estats i regions a través de PaSQ.
La conferència tindrà lloc a la sala Ernst Lluch del Ministeri i hi haurà traducció simultània anglès-català.